《好事近 题画》
清代·李符

梦里旧池塘，绿遍芊芊芳草。鸳径无人行处，更不闻啼鸟。

冷香点地锦模糊，凤子会寻到。长日东风吹过，只乱红难扫。

作者简介：（1639—1689）清浙江秀水人，原名符远，字分虎，号耕客，又号桃乡。善诗词，工骈体。与兄李绳远、李良年号浙西三李。与朱彝尊等结诗社。后客居福建茶官署，暴卒。有《香草居集》。